CELEX: 62012CN0323
Language: et
Date: 2012-07-05 00:00:00
Title: Kohtuasi C-323/12: Eelotsusetaotlus, mille on esitanud Curtea de Apel București (Rumeenia) 5. juulil 2012 — E.On Energy Trading SE versus Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți

29.9.2012   
            
            
               ET
            
            
               Euroopa Liidu Teataja
            
            
               C 295/18
            
         Eelotsusetaotlus, mille on esitanud Curtea de Apel București (Rumeenia) 5. juulil 2012 — E.On Energy Trading SE versus Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   (Kohtuasi C-323/12)
   2012/C 295/31
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel București
   
      Põhikohtuasja pooled
   
   
      Kaebuse esitaja: E.On Energy Trading SE
   
      Vastustaja: Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   
      Eelotsuse küsimused
   
   
               1.
            
            
               Kas maksukohustuslast, kelle peamine tegevuskoht on muus Euroopa Liidu liikmeriigis kui Rumeenia ning kes on registreerinud Rumeenias seoses käibemaksuga maksuesindaja vastavalt Rumeenia õigusnormidele, mis kehtisid enne Rumeenia ühinemist Euroopa Liiduga, võib lugeda „väljaspool riigi territooriumi registreeritud maksukohustuslaseks” sellises tähenduses, nagu nõukogu 6. detsembri 1979. aasta kaheksas direktiiv 79/1072/EMÜ kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (1) sätestab oma artiklis 1?
            
         
               2.
            
            
               Kas direktiivi sätteid üle võtva maksuseadustikku käsitleva seaduse nr. 571/2003 artikli 1472 lõike 1 punktis a sätestatud nõue, et juriidiline isik ei oleks käibemaksukohustuslasena registreeritud, kujutab endast [kaheksanda direktiivi] artiklites 2 ja 4 sõnaselgelt sätestatud tingimuste suhtes lisatingimust ning kui vastus on jaatav, kas selline lisatingimus on direktiivi artiklit 6 silmas pidades lubatav?
            
         
               3.
            
            
               Kas [kaheksanda direktiivi] artikli 3 ja artikli 4 sätetel võib olla vahetu õigusmõju, st kas neis õigusnormides sõnaselgelt sätestatud tingimuste täitmine annab väljaspool Rumeenia territooriumit registreeritud juriidilisele isikule artikli 1 alusel õiguse käibemaksu tagasisaamisele, sõltumata sellest, kuidas neid artikleid liikmesriigi õigusaktides rakendatakse?
            
         
      (1)  EÜT L 331, lk 11; ELT eriväljaanne 09/01, lk 79.